KOST. 01 REGOLAMENTI ĠENERALI TAL-KUMMISSJONI DWAR IS-SERVIZZ PUBBLIKU L-AVVIŻ LEGALI 332 tal-2015. L-AVVIŻ LEGALI 332 tal-2015. Taqsima I- Preliminari 1. Titolu. It-titolu ta’ dawn ir-regolamenti hu r-Regolamenti Ġenerali tal-Kummissjoni dwar is-Servizz Pubbliku. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra: " Chair person" tfisser iċ-Chair person meta jaġixxi bħala Chair person tfisser iċ-Chair person tal-Kummissjoni, u tinkludi d-Deputy Chair person f’każijiet fejn iċ-Chair person ma jkunx jista’ jaqdil-funzjonijiet tal-kariga tiegħu; "kap ta’ dipartiment " tfisser uffiċjal li għalih jirreferu l-artikolu 92(4) tal-Kostituzzjoni u l-artikolu 10 tal-Att dwar l-Amministrazzjoni Pubblika; Kap. 497. Kap. 497. " Kostituzzjoni " tfisser il-Kostituzzjoni ta’ Malta; " Kummissjoni " tfisser il-Kummissjoni dwar is-Servizz Pubbliku kif imwaqqfa taħt l-artikolu 109 tal-Kostituzzjoni; " membru " tfisser kull membru tal-Kummissjoni kif ukoll iċ-Chair person, id-Deputy Chair person tfisser kull membru tal-Kummissjoni kif ukoll iċ-Chair person, u membru temporanju; " rakkomandazzjoni " tfisser, fir-rigward tal-Kummissjoni, rakkomandazzjoni skont l-artikolu 110(1) tal-Kostituzzjoni; " Regolamenti dwar id-Dixxiplina " tfisser regolamenti dwar id-dixxiplina fis-Servizz Pubbliku li jinħarġu taħt il-Kostituzzjoni; " Regolamenti dwar Ħatriet " tfisser ir-Regolamenti tal-2015 dwar Ħatriet tal-Kummissjoni dwar is-Servizz Pubbliku; " Segretarju Eżekuttiv " tfisser is-Segretarju Eżekuttiv tal-Kummissjoni; " Segretarju Permanenti Ewlieni " tfisser il-persuna maħtura skont l-artikolu 14 tal-Att dwar l-Amministrazzjoni Pubblika; Kap. 497. Kap. 497. "servizz pubbliku " għandha t-tifsira mogħtija lilha bl-artikolu 124 tal-Kostituzzjoni; " uffiċjal pubbliku " tfisser uffiċjal pubbliku skont l-artikolu 124 tal-Kostituzzjoni, iżda m’għandhiex, għall-finijiet ta’ dawn ir-regolamenti, tinkludi l-imħallfin jew il-maġistrati. Taqsima II- Funzjonijiet tal-Kummissjoni 3. Prinċipji ta’ gwida. Fit-twettiq tal-funzjonijiet tagħha, il-Kummissjoni għandha: (a) tfittex li żżomm standard għoli ta’ kompetenza, effiċjenza u integrità fis-servizz pubbliku; u (b) tħares il-prinċipji tal-ġustizzja, ekwità, mert u, u gwaljanza ta’ opportunitajiet, imparzjalità u libertà minn diskriminazzjoni, patroċinju jew favoritiżmu. 4. Setgħat ta’ inkjesta. Kap. 273. (1) Bla ħsara għas-setgħat l-oħra tagħha taħt kull liġi oħra, il-Kummissjoni għandu jkollha l-istess setgħat li ssejjaħ xhieda, li tagħti l-ġuramenti, li teħtieġ lil persuni jixhdu u li teħtieġ il-produzzjoni ta’ dokumenti, kif għandu il-Bord ta’ Inkjesta’ taħt l-Att dwar l-Inkjesti. (2) Kull persuna li meta mħarrka biex tidher quddiem il-Kummissjoni, tirrifjuta, jew tonqos mingħajr raġuni xierqa, li tattendi fil-ħin u l-postimsemmija fit-taħrika, jew li tirrifjuta, mingħajr raġuni xierqa, li twieġeb jew li twieġeb b’mod sħiħ u sodisfaċenti, skont l-aħjar ħila u twemmin tagħha, għall-mistoqsijiet kollha li jsirulha mill-Kummissjoni jew bi qbil mal-Kummissjoni, jew li tirrifjuta jew tonqos, mingħajr raġuni xierqa, li tipproduċi xi dokument li tkun meħtieġa li tipproduċi mill-Kummissjoni jew bi qbil mal-Kummissjoni, teħel, meta tinsab ħatja, multa ta’ mhux iżjed minnelf, mija uerbgħa u sittineurou disgħa u sitt inċenteżmu (€ 1, 164.69) jew il-piena ta’ priġunerija għal żmien ta’ mhux iżjed minn tliet xhur, jew dik il-multa u priġunerija flimkien: Iżda, bla ħsara għall-ġeneralità tas-subartikolu (1), ebda persuna li tixhed quddiem il-Kummissjoni ma tista’ tkun imġiegħla li tinkrimina lilha nnifisha, u kull persuna bħal dikikollha, dwar kull xi ehda tagħha quddiem il-Kummissjoni, l-istess privileġġi li għandu xhud li jixhed quddiem il-qorti. 5. Rapporti. (1) Il-Kummissjoni għandha tissottometti lill-Prim Ministru rapport dwar l-attivitajiet tagħha f’kull sena kalendarja. (2) Il-Kummissjoni tista’ fid-diskrezzjoni tagħha, fi kwalunkwe żmien, tippubblika rapporti fuq kull materja li tappartjeni għar-responsabbiltajiet tagħha taħt il-Kostituzzjoni, taħt ir-Regolamenti dwar Ħatriet u taħt ir-Regolamenti dwar il-Dixxiplina, kif ukoll rapporti ta’ inkjestimwettqa minnha, flimkien mar-rimarki tagħha dwar kull kwistjoni li jkollha x’taqsam ma’ dan kollu jew li tkun inċidenta li għalih. Taqsima III- Proċeduri tal-Kummissjoni 6. Bla ħsara għad-dispożizzjonijiet tal-Kostituzzjoni u r-regolamenti magħmula taħtha, il-Kummissjoni tista’ tappunta sotto-kumitati u, b’mod ġenerali, tirregola l-proċeduri tagħha. 7. Il-Kummissjoni tista’ b’riżoluzzjoni tiddelega liċ-Chair person jew lil xi membru ieħor jew membri oħra kull waħda mis-setgħat jew dmirijiet tal-Kummissjoni ħlief it-teħid tad-deċiżjonijiet li għandhom x’jaqsmu ma’ tkeċċija wara azzjoni ta’ dixxiplina jew mat-terminazzjoni jew mar-revoka ta’ ħatriet fis-servizz pubbliku għal kull raġuni oħra. 8. Laqgħat uminuti. (1) Kull laqgħa tal-Kummissjoni għandha tkun presjeduta miċ-Chair person jew, fl-assenza tiegħu, mid-Deputy Chair person. (2) Il-laqgħat tal-Kummissjoni għandhom jitlaqqgħu miċ-Chair person kif meħtieġ jew fuq it-talba ta’ mill-anqas żewġ membri oħra. (3) Għandu jinżamm notament tal-membri preżenti, u tax-xogħol li jkun tmexxa u d-deċiżjonijiet meħuda f’kull laqgħa tal-Kummissjoni, inklużi deċiżjonijiet meħuda taħt ir-regolament 9. 9. Deċiżjonijiet permezz taċ-ċirkolazzjoni tal-karti. Deċiżjonijiet jistgħu jittieħdu mill-Kummissjoni mingħajr laqgħa, biċ-ċirkolazzjoni tal-karti rilevanti fost il-membri u li juru l-fehmiet tagħhom bil-miktub jew b’mezzi elettroniċi, iżda kull membru għandu jkollu dritt li jitlob li kull deċiżjoni bħal dik tiġi differita sakemm il-kwistjoni tiġi meqjusa f’laqgħa tal-Kummissjoni. 10. Quorum, votazzjoni u nuqqas ta’ qbil. (1) Iċ-Chair personu żewġ membri oħra jiffurmaw quorum għal laqgħa tal-Kummissjoni u l-istess numru ta’ membri jkun meħtieġ għal deċiżjoni tal-Kummissjoni milħuqa b’riżultat ta’ ċirkolazzjoni tal-karti. (2) Kull mistoqsija proposta għal deċiżjoni f’xi laqgħa tal-Kummissjoni għandha tiġi determinata skont id-dispożizzjonijiet tal-artikolu 121(3) tal-Kostituzzjoni. (3) Kull membru jkollu dritt ma jaqbilx ma’ deċiżjoni tal-Kummissjoni u li jara li dan il-fatt u r-raġunijiet tiegħu jiġu murija fin-notamenti tal-Kummissjoni. 11. Iffirmar tar-rakkomanda z-zjonijiet. (1) Ir-rakkomandazzjonijiet mill-Kummissjoni għand-hom ikunu iffirmati b’mod konġunt- (a) miċ-Chair person jew dak il-membru ieħor li jkun ġie delegat mill-Kummissjoni taħt ir-regolament 7; u (b) mis-Segretarju Eżekuttiv. (2) Is-sub regolament (1) m’għandux japplika għas-sottomissjoni tar-rakkomandazzjonijiet permezz ta’ mezzi elettroniċi, li fir-rigward tagħhom il-Kummissjoni tista’ tagħmel dawk l-arranġamenti li tikkunsidra xierqa. Taqsima IV- Dispożizzjonijiet dwar proċeduri ġudizzjarji li jinvolvu l-Kummissjoni 12. Prvileġġ tal-membri. Kull membru tal-Kummissjoni jkollu diku l-istess protezzjoni u privileġġ fil-każ ta’ xi kawża jew talba miġjuba kontra tiegħu għal xi att magħmul jew li jkun naqas milli jagħmel fil-qadi in bonafedetad-dmirijiet tiegħu kif inhu mogħti bil-liġi għall-atti magħmula jew diskors minn imħallef tal-Qrati Superjuri f’Malta fil-qadi tal-kariga ġudizzjarja tiegħu. 13. Produzzjoni fil-Qorti ta’ dokumenti miżmuma mill-Kummissjoni. Kull rapport, dikjarazzjoni jew kommunikazzjoni oħra jew notament ta’ kull laqgħa, inkjesta jew proċeduri li l-Kummissjoni tista’ tagħmel fl-esekuzzjoni tal-funzjonijiet tagħha jew li xi membru jista’ jagħmel fil-qadi tad-dmirijiet tiegħu, ikunu privileġġjati billi l-produzzjoni tagħhom ma tistax tiġi ordnata f’ebda proċeduri legali kemm-il darba iċ-Chair person, fid-diskrezzjoni tiegħu wara konsultazzjoni mal-membri, ma jiċċertifikax li dik il-produzzjoni mhiex kontra l-interess pubbliku. 14. Is-Segretarju Eżekuttiv għandu jkun vestit bir-rappreżentanza legali u ġudizzjarja tal-Kummissjoni. Taqsima V- L-Uffiċċju tal-Kummissjoni 15. Ħatra u dmirijiet tas-Segretarju Eżekuttiv. (1) Il-Prim Ministru għandu jaħtar Segretarju Eżekuttiv tal-Kummisjoni, kif ukoll xi uffiċjali oħra li minn żmien għal żmien jidhirlu meħtieġ. Kemm is-Segretarju Eżekuttiv, kif ukoll kull uffiċjal ieħor maħtur skont dan ir-regolament għandhom ikunu imjegati b’dawk il-kundizzjonijiet ta’ servizz ki f il-Prim Ministru jista’ jordna. (2) Is-Segretarju Eżekuttiv, li għandu jkun kap ta’ dipartiment, għandu jkun responsabbli għat-tmexxija xierqa u effiċjenti tal-Uffiċċju tal-Kummisjoni. (3) Kap. 497. Kap. 497. Iċ-Chair person għandu jassenja lis-Segretarju Eżekuttiv kull dmir li għandu x’jaqsam mal-ħidma tal-Kummissjoni b’żieda mad-dmirijiet imsemmija taħt is-subregolament (2) u l-artikolu 18 talAtt dwar l-Amministrazzjoni Pubblika. (4) Kull komunikazzjoni maħruġa jew dikjarazzjoni magħmula mis-Segretarju Eżekuttiv għan-nom tal-Kummissjoni għandha tittieħed bħala stqarrija tal-fehmiet tal-Kummissjoni, sakemm ma jkunx ppruvat xort’oħra. (5) Bla ħsara għad-dispożizzjonijiet tal-artikoli 92 u 110 tal-Kostituzzjoni, iċ-Chair personjis ta’, fin-nuqqas tas-Segretarju Eżekuttiv, jappunta uffiċjal pubbliku li jaqa’ taħt l-Uffiċċju tal-Kummissjoni sabiex jaġixxi bħala Segretarju Eżekuttiv: Iżda meta l-kariga tas-Segretarju Eżekuttiv issir vakanti, iċ-Chair person għandu jitlob lill-Prim Ministru sabiex jappunta uffiċjal xieraq skont is-sub regolament (1).